《野花》
宋代·廖行之

草木送春归去后，山花种种自然开。
略无醉倒游人至，自有交情戏蝶来。
日暖欲令纷锦绣，风和未遣委莓苔。
清幽浑绝嚣尘态，应遣青阳恨莫陪。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。